Fulltrúar Fljótsdalshrepps , Lárus Heiðarsson og Hallgrímur Þórhallsson tóku þátt í fundinum undir fyrsta lið á dagskránni . Áheyrnarfulltrúar grunnskóla , Stefanía Malen Stefánsdóttir og Sigfús Guttormsson sátu fundinn undir liðum 1 - 4 . Áheyrnarfulltrúar leikskóla , Jóhanna Harðardóttir , Þórey Birna Jónsdóttir og Steinunn Sigurðardóttir sátu fundinn undir liðum 5 - 6 og áheyrnarfulltrúi tónlistarskóla , Drífa Sigurðardóttir sat fundinn undir liðum 7 - 9 . Skólastjórnendur mættu allir undir þeim lið sem snýr að þeirra stofnun sérstaklega . Sigurlaug Jónasdóttir , skólastjóri Egilsstaðaskóla , fylgdi eftir tillögu að fjárhagsáætlun skólans 2015 . Sigurlaug ræddi jafnframt aðstöðu skólans í Íþróttahúsinu sem hún telur óviðunandi eins og málum er skipað nú . Fræðslufulltrúa falið að fara yfir málið með hlutaðeigandi aðilum . Fjárhagsáætluninni vísað til endanlegrar afgreiðslu með heildaráætlun sviðsins . Sverrir Gestsson , skólastjóri Fellaskóla , fylgdi eftir og skýrði tillögu að fjárhagsáætlun skólans 2015 . Hann fór jafnframt yfir forgangsröðun skólans varðandi nýframkvæmdir og viðhaldsverkefni . Fjárhagsáætluninni vísað til endanlegrar afgreiðslu með heildaráætlun sviðsins . Stefanía Malen Stefánsdóttir , skólastjóri Brúarásskóla , fylgdi eftir og og skýrði tillögu að fjárhagsáætlun skólans 2015 . Hún sagði jafnframt frá framkvæmdum og viðahaldsverkefnum við skólann . Fjárhagsáætluninni vísað til endanlegrar afgreiðslu með heildaráætlun sviðsins .